பரிந்தவொரு சிவவெளியில் நீக்கமற நிறைந்தே பரமசுக மயமாகிப் பரவியபே ரொளியே விரிந்தமகா சுத்தபர லோகாண்ட முழுதும் மெய்யறிவா னந்தநிலை விளக்குகின்ற சுடரே புரிந்ததவப் பயனாகும் பொதுவில்நடத் தரசே புன்மொழியென் றிகழாதே புனைந்துமகிழ்ந் தருளே! (37) பாடல்: 38 (வாய்ந்தபர) வாய்ந்தபர நாதம் ஐந்தில் பரமுதலும் அவற்றுள் மன்னுநிலை யாதிகளும் வயங்கியிட நிறைந்தே ஆய்ந்தபர சிவவெளியில் வெளியுருவாய் எல்லாம் ஆகியதன் இயல்விளக்கி அலர்ந்திடும்பே ரொளியே தோய்ந்தபர நாதவுல கண்டமெலாம் விளங்கச் சுடர்பரப்பி விளங்குகின்ற தூயதனிச் சுடரே வேய்ந்தமணி மன்றிடத்தே நடம்புரியும் அரசே விளம்புறுமென் சொன்மாலை விளங்கவணிந் தருளே! (38)